Ignalinos r. BP koregavimas - pranešimas apie SPAV neatlikimą
Informuojame apie planavimo organizatoriaus priimtą sprendimą dėl savivaldybės lygmens kompleksinio teritorijų planavimo dokumento – Ignalinos rajono savivaldybės teritorijos bendrojo plano koregavimo – strateginio pasekmių aplinkai vertinimo (toliau – SPAV).
Planavimo organizatorius – Ignalinos rajono savivaldybės administracijos direktorius (Ignalinos rajono savivaldybės administracija, Laisvės a. 70, 30122 Ignalina, tel. (8 386) 52 233, el. paštas info@ignalina.lt, adresas internete www.ignalina.lt).
Koreguojamas teritorijų planavimo dokumentas – Ignalinos rajono savivaldybės teritorijos bendrasis planas, patvirtintas Ignalinos rajono savivaldybės tarybos 2013 m. lapkričio 7 d. sprendimu Nr. T-138 „Dėl Ignalinos rajono savivaldybės teritorijos bendrojo plano patvirtinimo“.
Bendrojo plano koregavimo ir SPAV atrankos dokumento rengėja – UAB „Urbanistika“, Žalgirio g. 90, 09303 Vilnius, tel. (8 5) 261 9024, el. paštas info@urbanistika.lt, adresas internete www.urbanistika.lt
Visos teritorijų planavimo proceso procedūros atliekamos naudojantis Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacine sistema (toliau – TPDRIS), interneto svetainės adresas www.tpdris.lt, TPD numeris: K-RJ-45-18-582.
Bendrojo plano koregavimo tikslai ir uždaviniai. Plano koregavimas nekeičia Ignalinos rajono savivaldybės teritorijos bendrojo plano tikslų ir uždavinių. Plano koregavimo papildomi uždaviniai išdėstyti planavimo darbų programoje, kuri skelbiama TPDRIS (www.tpdris.lt, TPD numeris: K-RJ-45-18-582, parengiamojo etapo dokumentų skiltyje).
Planavimo organizatoriaus – Ignalinos rajono savivaldybės administracijos direktoriaus 2020 m. sausio 27 d. įsakymu Nr. VT-48 „Dėl strateginio pasekmių aplinkai vertinimo“ priimtas sprendimas, kad Ignalinos rajono savivaldybės teritorijos bendrojo plano koregavimo strateginis pasekmių aplinkai vertinimas (SPAV) nebus atliekamas.
SPAV neatlikimo motyvai – atranka dėl SPAV, atrankos dokumente pateikti plano įgyvendinimo pasekmių aplinkai reikšmingumo rezultatai ir SPAV subjektų išvados dėl SPAV atrankos dokumento. Išsamiai susipažinti su motyvais ir dokumentais, dėl kurių buvo priimtas toks sprendimas, galima Ignalinos rajono savivaldybės administracijos Urbanistikos ir infrastruktūros skyriuje, Laisvės a. 70, 30122 Ignalina, tel.: (8 386) 52 307, (8 386) 39 141.
Skelbiame planavimo organizatoriaus sprendimą (įsakymą) dėl SPAV neatlikimo ir SPAV subjektų išvadų vertinimo pažymą (PDF). Informuojame, kad SPAV atrankos dokumentas skelbiamas TPDRIS (www.tpdris.lt, TPD numeris: K-RJ-45-18-582, rengimo etapo dokumentų skiltyje).

